Betogings in Portland toe Biden ingesweer word | Maroela Media
Betogings in Portland toe Biden ingesweer word
Die polisie in Portland gedurende 'n Black Lives Matter-betoging in November 2020. (Foto: Kathryn ELSESSER / AFP)
"'n Kultuur van kriminaliteit" heers na bewering in Portland in die Amerikaanse deelstaat Oregon weens voortdurende onluste in dié stad.
In die mees onlangse voorval het talle betogers die dag van pres. Joe Biden se inhuldiging in Portland opgeruk en die kantore van die Demokratiese Party asook die federale immigrasiekantore gevandaliseer.
Stan Pulliam, burgemeester van die stad Sandy, sowat 43 km oos van Portland, het Maandag op Fox News se America's Newsroom gesê Portland begin "soos 'n heel ander stad lyk".
AFP berig die polisie het op 20 Januarie, enkele ure ná Biden se inhuldiging, traangas en skokgranate gebruik om betogers in Portland te verjaag. Minstens drie mense is die betrokke dag in Seattle in die Amerikaanse deelstaat Washington in hegtenis geneem nadat hulle vensters stukkend geslaan, graffiti op geboue geverf en 'n Amerikaanse vlag verbrand het.
Volgens Pulliam is die onluste 'n poging om die polisie se hulpbronne uit te dun.
Die Republikeinse burgemeester vertel dat die onluste in Portland 'n vrees onder sake-eienaars ingeboesem het met sowat 'n derde wat dit selfs oorweeg om die stad oor die volgende twee jaar te verlaat.
"Dit begin regtig soos 'n ander stad lyk as die stad wat ons ken en liefhet."
Pulliam vertel dat die stad verlede jaar gedurende die somer sowat 100 dae van geweld, waaronder betogings en plundering, beleef het toe Black Lives Matter-betogers oor polisiewreedheid en sistemiese rassisme betoog het.
"Dit lyk of daar geen einde is nie."
Joe Biden VSA
Foto's: Hewige sneeustorm tref New York
Sanksies teen vier Zimbabwiese regeringshoës
Drie keer 'H' vir Moedersdag: herwin, hergebruik, hersirkuleer
Sukkelende munisipaliteite, Kubaanse ingenieurs en die ANC se rassebeleid
Ondernemingskultuur in jou besigheid
Dis tragies. Die verdeeldheid in VSA begin nou sy tol eis. Wat het geword van die eens trotse Amerika?
Jy moet ingeteken wees om te stem9-2Jy moet ingeteken wees om te stem
'n Kudde sal nooit self stem vir 'n wolf nie. Maar as die wolf met allerlei wolfstreke die indruk skep dat die skape hom ingestem het, mag die skape sekerlik blêr?
Jy moet ingeteken wees om te stem10-7Jy moet ingeteken wees om te stem
Ek het in my lewe geleer dat daar 'n paar goed is wat jy nooit in jou lewe doen nie. Jy vloek/vervloek niemand nie. Jy spreek nie 'n oordeel oor iemand uit nie en jy verwens ook nie iemand nie. Die wiel draai, maar draai baie stadig. Ek self het al mense verwens om net later met die blinde sambok gepiets te word. Ek het al gesien dat mense ander se kinders beskinder, bv die tronkdeure staan oop vir daardie kind. Wat gebeur toe? Die persoon wat dit gesê het se kind tel later moeilikheid op. Elke land verdien die… Lees meer »
Dit is wat gebeur as daar nie meer een fondasie in 'n land is nie en as mense te veel tou het. Die een groep soek hulle regte, en die ander weer die teenoorgestelde regte… En niemand het die integriteit en ruggraat om die Regte ding te doen nie want wat is die Regte ding nou eintlik? Wie se geloof / oortuiging is beter? Daar sal verewig 'n kompromie stel reels, wette of besluite wees wat probeer vir almal werk of vir die meerderheid, en ek dink dit is presies waar dinge verkeerd gaan. So sal dit met elke verkiesing… Lees meer »